Diari Oficial de la Generalitat Valenciana


Sumari del DOGV 4984, del 13-04-2005 (2005/3823)

Informació pública de l'alternativa tècnica del programa d'actuació integrada de la unitat d'execució Extrem sud-est de Bétera.
-------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3823


Organisme emissor
:   Agrupació d'Interés Urbanístic Extrem Sud-Est

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució «Extrem sud-est» de Bétera. [2005/3823]
  
L'Agrupació d'Interés Urbanístic «Extrem sud-est» de Bétera ha formulat una alternativa tècnica de programa d'actuació integrada per al desenvolupament de la unitat d'execució «Extrem sud-est», de Bétera (València), composta al seu torn d'un pla de reforma interior, projecte d'urbanització, memòria del programa, projecte de reparcel·lació i sol·licitud de cèdula d'urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 i 48 de la mateixa llei, cal sotmetre el programa esmentat, amb tota la documentació annexa, a informació pública per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana (DOGV).
  
La documentació esmentada es troba protocol·litzada en la notaria de la senyora Eva Giménez Moreno, a Bétera, (València), avinguda Escultor Ramón Anglés, núm. 5. Es fa constar que, durant aquest termini, els interessats en aquest procediment podran formular qualsevol al·legació que convinga al seu dret, així com altres alternatives tècniques diferents a l'exposada al públic. Les al·legacions o alternatives que, si és el cas, foren formulades seran presentades davant l'Ajuntament de Bétera .
  
La documentació referida, així com l'expedient administratiu, podran ser consultats en la notaria esmentada i sol·licitar còpia o exhibició de l'acta de protocol·lització dels projectes, o bé, en els locals de l'Ajuntament de Bétera, els dies hàbils de 09.00 a 14.00 hores.
  
Finalment, per mitjà del present, segons que preceptua l'article 46, paràgrafs quart i quint de la Llei 6/1994, s'informa els interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies des de l'última publicació en el DOGV. Durant tal termini podran formular-se les proposicions juridicoeconòmiques referides davant l'Ajuntament de Bétera. Finalitzat aquest segon termini, el dia hàbil següent, excepte si és dissabte, i en aquest cas s'haurà d'entendre el dia hàbil immediatament posterior, tindrà lloc l'acte d'obertura de pliques en l'Ajuntament de Bétera.
  
Cosa que us comunique perquè en tingueu coneixement i tinga efectes, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, per mitjà d'aquest anunci i en compliment del que estableix l'article 59.4 de la Llei 4/1999, s'avisa als titulars cadastrals respecte dels quals no tenim els seus senyals d'identificació i/o domicili fiscal, als efectes del que estableix la present publicació.